
HOTĂRÂRE

cu privire la Raportul de constatare a modului de desfășurare
a Consursului Muzical Eurovision Song Contest 2012
În conformitate cu prevederile art.56 alin.(6), art.58 lit.c) și g) din Codul audiovizualului al Republicii Moldova
şi în baza p.7, p.9, p.42 lit.d), m), n) și o) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
în urma examinării
Raportului de constatare a modului de desfășurare a Consursului Muzical Eurovision Song Contest 2012, semnat de reprezentanți ai industriei muzicale, jurnaliști din presa scrisă, on-line, radio și TV etc. și înregistrat cu numărul de intrare 1/12 din 29.02.2012,

Scrisorii președintelui IPNA Compania “Teleradio-Moldova”, înregistrată cu numărul de intrare 1/25 din 15.03.2012,

Demersului directoarei televiziunii IPNA Compania “Teleradio-Moldova”, dna Angela Sîrbu, înregistrat cu numărul de intrare 1/22 din 12.03.2012,

în urma examinării informației prezentate de dl Iurie BADICU – director al Asociației Obștești a Consumatorilor de Artă, dl Constantin MARIN – președintele IPNA Compania “Teleradio-Moldova”, 

Consiliul de Observatori

HOTĂRĂŞTE:
1. Se recomandă președintelui IPNA Compania “Teleradio-Moldova”:

1.1. elaborarea şi adoptarea Regulamentului cu privire la jurizarea selecției naționale și desemnarea reprezentantului Republicii Moldova la Concursul internațional Eurovision 2013, în conformitate cu Legea privind transparenţa în procesul decizional;

1.2. inițierea unei anchete de serviciu și sancționarea persoanelor vinovate de încălcările comise în organizarea și desfășurarea Consursului Muzical Eurovision Song Contest 2012.
2. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 5 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu

